# Girocleta

Girocleta és el nom que rep el servei de bicicletes públiques de la ciutat de Girona que vol fomentar el ciclisme urbà.
El nom va ser escollit per votació popular; Girocleta va aconseguir 301 vots, tres més que la segona opció, Girobici. Altres propostes menys votades van ser Bicia't, Girobike o Biging.

## Història

El servei va començar a funcionar el dia 25 de setembre de 2009 amb vuit estacions repartides per la ciutat (amb un total de dos-cents aparcaments) i 160 bicicletes. Inicialment, l'horari del servei era de les 06:00 del matí a les 01:00 de la matinada i fora d'aquest horari, els usuaris només podien tornar bicicletes. El 2014, el servei quedava deficitari, i el consistori cercava patrocinadors per reduir el dèficit. A finals del 2015 el servei tenia 1.860 usuaris, i a principis del 2017 en tenia 2.320, a finals del 2017 arriba als 2.780 usuaris i comptava amb 19 estacions.El 2018 l'inici del servei es va avançar mitja hora començant a les 05:30 del matí i acabant a les 01:00 de la matinada. El febrer de 2020, aprofitant les barraques d'hivern, es duu a terme una prova pilot en la qual els dies 27,28 i 29 de febrer, els usuaris abonats de forma anual, podran llogar bicicletes les 24 hores del dia. Del 16 de setembre al 31 de desembre del 2021, també es van fer proves en què l'horari de lloguer pels usuaris anuals és de 24 hores. Finalment, a mitjans de desembre del 2021, veient els bons resultats de les proves l'Ajuntament de Girona va decidir mantenir el servei de Girocleta 24 hores els 365 dies de l'any però únicament per a abonats anuals. El febrer de 2024 el servei comptava amb un total de 30 estacions operatives i amb dades de l'1 de juliol del 2023 any, hi havia 4.002 usuaris, 425 més que a la mateixa data de l'any 2022.

## Estacions

A febrer de 2024 hi havia trenta estacions.Amb l'arribada dels nous equips de govern als ajuntaments de Girona, Salt i Sarrià ha tornat l'interès d'implementar la Girocleta als municipis veïns. Les obres de la Plaça de Salt —ja finalitzades— per reduir el diàmetre de la rotonda de 60 m a 35 m per tal d'augmentar l'espai destinat a vianants i al nou carril bici, separat del vial de vehicles per una franja verda de sis metres d'amplada i la creació d'1,7 km de carril bici fins a Vilablareix, podrien portar la Girocleta també a aquest municipi.
El maig de 2024, l'Ajuntament de Girona anuncià que obriria cinc noves estacions abans de l'estiu. Les noves cinc estacions, amb un cost aproximat de 150.000 € i que es preveuen operatives a finals d'estiu, seran finançades amb els fons Next Generation subvencionats al 90%. Les noves estacions estaran a Fontajau, Pont Major, l'Eixample, Santa Eugènia i Domeny.
Nombre d'estacions:
* Biblioteca Antònia Adroher
* Ramon Folch
* Plaça de Catalunya
* RENFE - Estació d'Autobusos
* Pont del Dimoni
* Emili Grahit
* Plaça Pere Calders
* Biblioteca Ernest Lluch
* Miquel de Palol
* Avda. Pericot 21
* Marquès de Camps
* Fontajau
* Can Ninetes
* Plaça del Barco
* Plaça Europa
* Ramon Berenguer
* Vista Alegre
* Riu Freser/St. Isidre
* Eixample
* Sant Ponç
* Pont Major
* Santa Eugènia
* Pedret
* Ctra. Taialà
* C/ Antoni Gaudí
* C/ Riu Terri - Migdia
* Avda. Pericot 48
* Passeig Olot 53
* Mercat del Lleó
* Plaça de Salt

## Usuaris

El servei el 2022 tenia 3.870 abonats i en dies laborables la Girocleta tenia 2.519 usos amb una mitjana de nou usos per bicicleta. Comptava amb un total de 26 estacions, 677 aparcaments i 300 bicicletes en servei.
Les estacions que més són utilitzades són les de Plaça Catalunya (8%), Ramon Folch (7,2%), RENFE-Estació d'Autobusos (6,4%), Plaça Marquès de Camps (5,9%) i Plaça Miquel de Palol (5,4%).

## Referències

* ↑ «El servei públic de bicicletes de Girona es dirà "Girocleta"». Ajuntament de Girona, 06-08-2009. Arxivat de l'original el 2016-03-03. [Consulta: 5 febrer 2016].
* ↑ Vilà, Dani «El govern de Girona busca patrocinador del servei de Girocleta per reduir dèficit». El Punt Avui, 04-08-2014.
* ↑ «La Girocleta fa 6 anys» (vídeo). TV Griona, 25-09-2015.
* ↑ Girona, Diari de Girona «Entra en funcionament l'estació de girocleta del parc de Vista Alegre». , 09-02-2017.
* ↑ ddg. «Girona posa a l'Eixample la dinovena estació de Girocleta», 28-10-2017. [Consulta: 27 novembre 2023].
* ↑ «Nou horari del servei de Girocleta». [Consulta: 27 novembre 2023].
* ↑ «Prova pilot de servei Girocleta 24 hores». [Consulta: 27 novembre 2023].
* ↑ «Girocleta 24 hores». [Consulta: 27 novembre 2023].
* ↑ «Estacions 27, 28 i 29 operatives.». [Consulta: 27 novembre 2023].
* ↑ Ferrer, Jordi. «L'ús de la Girocleta ha crescut un 10,6% l'últim any i estableix un rècord amb 4.101 usuaris - 22 oct 2023», 27-11-2023. [Consulta: 27 novembre 2023].
* ↑ «Girocleta > mapa estacions». Girocleta, Febrer 2024. [Consulta: 12 març 2024].
* ↑ «Sarrià de Ter es marca com a “objectiu” la creació d’una estació de Girocleta». [Consulta: 27 novembre 2023].
* ↑ Carreras, Tapi. «La rotonda a la plaça de Salt serà d’un sol carril a partir de dilluns per les obres per reduir-la» (en castellà), 22-01-2023. [Consulta: 12 març 2024].
* ↑ Ferrer, Jordi. «El pla de mobilitat supramunicipal inclou l'arribada de la Girocleta als pobles veïns - 06 oct 2023», 27-11-2023. [Consulta: 27 novembre 2023].
* ↑ ACN. «Les cinc noves estacions de Girocleta s'estrenaran abans de l'estiu» (en castellà), 26-03-2024. [Consulta: 22 maig 2024].
* ↑ «Indicadors | Servei d'informació estadística i d'anàlisi de dades de la ciutat de Girona: L'Observatori | Ajuntament de Girona: Persones usuàries abonades al Servei de Bicicletes Públiques (Girocleta)». [Consulta: 12 març 2024].
* ↑ «Indicadors | Servei d'informació estadística i d'anàlisi de dades de la ciutat de Girona: L'Observatori | Ajuntament de Girona: Mitjana d'usos diaris del Servei de Bicicletes Públiques (Girocleta)». [Consulta: 12 març 2024].
* ↑ «Indicadors | Servei d'informació estadística i d'anàlisi de dades de la ciutat de Girona: L'Observatori | Ajuntament de Girona: Bicicletes, Aparcaments i Estacions del Servei de Bicicletes Públiques (Girocleta)». [Consulta: 12 març 2024].
* ↑ «Indicadors | Servei d'informació estadística i d'anàlisi de dades de la ciutat de Girona: L'Observatori | Ajuntament de Girona: Percentatge de viatges per estacions del Servei de Bicicletes Públiques (Girocleta)». [Consulta: 12 març 2024].

## Enllaços externs

* Girocleta - Lloc web oficial
* Mapa d'estacions
* «Mapa de situació de les estacions». Arxivat de l'original el 2014-05-17. [Consulta: 15 maig 2014].